BVB Scăderi ușoare pentru indici, inferioare deprecierilor piețelor europene
* Tranzacții de 75 milioane lei, peste media zilnică a anului 
Indicii Bursei de Valori București (BVB) au avut scăderi ușoare, în ședința de tranzacționare de ieri, ce a fost marcată în plan mondial de anunțul din weekend al președintelui american Donald Trump privind impunerea unor tarife comerciale. Indicele BET, al celor mai lichide douăzeci de titluri ale bursei noastre, a coborât cu 0,2%, până la 16.966 de puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,41%, până la 3.179 de puncte.